Frigerio destacó como marxador de nivel mundial y dentre as suyas competicions cal destacar que partecipó en tres Chuegos Olimpicos ganando medallas en os tres. A suya primera partecipación fue en os Chuegos Olimpicos de 1920 a on aconsiguió dos medallas d'oro en as prebas de 3 y 10 km marcha, en os siguients Chuegos nomás bi habió una preba de marcha, os 10 km marcha, en os que tamién aconsiguió repetir a suya anterior victoria y a respectiva medalla d'oro. En os Chuegos Olimpicos de 1928 no habió prebas de marcha por o que tenió que esperar dica os Chuegos de 1932 ta tornar a partecipar, ista vegata a preba de marcha yeran os 50 km marcha a on Frigerio aconsiguió o tercer puesto y a medalla de bronze.